**LĒMUMS**

Liepājā

|  |  |
| --- | --- |
| 2022.gada 10.novembrī | Nr.416/15  (prot. Nr.15, 30.§) |

Par zemesgabala Salmu ielā 54

nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9., 17. un 137.punktu, izskatot Garāžu īpašnieku kooperatīvās sabiedrības "LĪGO 12" 2022.gada 26.septembra iesniegumu, zemes nomas līgumu, kas 1999.gada 3.februārī noslēgts starp Liepājas pilsētas pašvaldību un Garāžu īpašnieku kooperatīvo sabiedrību "LĪGO 12", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 10.oktobra priekšlikumu (sēdes protokols Nr.16) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt ar 1999.gada 3.februārī noslēgto nomas līgumu nodibinātās nomas tiesiskās attiecības ar Garāžu īpašnieku kooperatīvo sabiedrību "LĪGO 12" (reģistrācijas Nr.42103017022; juridiskā adrese: Salmu iela 54, Liepāja) par zemesgabala Liepājā, Salmu ielā 54 (kadastra Nr.1700 041 0446) 15293 kv.m platībā nomu metāla garāžu apsaimniekošanai uz laiku līdz Salmu ielas rekonstrukcijas uzsākšanai, bet ne ilgāk kā līdz 2027.gada 31.decembrim, noslēdzot jaunu zemes nomas līgumu.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot līguma projektu par lēmuma 1.punktā minētā zemesgabala iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, bet ne mazāk kā valstī noteiktās minimālās nomas maksas apmērā;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šī līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabalu;

2.5. nomnieks atbild par visu zemesgabalā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

2.7. nomnieks ir informēts, ka saskaņā ar Liepājas pilsētas teritorijas plānojumu zemesgabalu Salmu ielā 54 šķērso Salmu un Ulmales ielu sarkanās līnijas, kas nozīmē, ka var tikt precizētas iznomātā zemesgabala robežas.

3. Lēmuma 1.punktā minētajam zemesgabalam kadastra vērtēšanas vajadzībām noteikt lietošanas mērķi - transporta līdzekļu garāžu apbūve (kods 11 04).

4.  Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu.

5. Gadījumā, ja Garāžu īpašnieku kooperatīvā sabiedrība "LĪGO 12" viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |